Александра Начева се класира за финала на европейското за девойки | Лека атлетика | Новини от България и Света | OFFNews.bg
OFFNews Последна промяна на 18 юли 2019 в 16:14 1414 0
Младата ни надежда Александра Начева се класира безпроблемно за финала на троен скок на европейското първенство по лека атлетика за юноши и девойки под 20 години в шведския град Бурос, пише "bgathletic".
Българката се приземи на 13.76 м (-1.1. м/сек) още в първия си скок в сектора. Постижението е 66 см над квалификационната норма. Начева пристигна в Швеция като световна шампионка за девойки и водач на ранглистата за възрастта за сезона в Европа.
Другата българка в дисциплината Ариана Кузманова не не успя да регистрира успешен опит и остана извън класирането. Финалът е в събота вечерта.
Начева е лидер преди финала в събота, като втора след квалификацията днес е подгласничката на Алекс в европейската ранглиста Спиридула Кариди (Гър) – 13.63 м (-1.5 м/сек).
Веселин Живков пък отпадна в сериите на 100 м при юношите, след като финишира за 11.31 сек. Полуфиналистът с най-слабо време е Конър Мъри (Ирл) – 11.00 сек. Най-бърз след сериите е Джермая Азу (Вбр) – 10.56 сек.
Александра Начева девойки европейско първенство троен скок